# Rodolf III d'Habsburg

Rudolf III d'Habsburg (txec Rudolf I. Habsburský; 1281 – 3/4 de juliol de 1307) dit el Bo, fou duc d'Àustria i Estíria (com Rodolf III) des del 1298 i rei de Bohèmia i rei titular de Polònia Polònia (com a Rodolf I) des de 1306, fins a la seva mort. Era el fill gran del rei Albert I i d'Elisabet de Gorízia-Tirol.
A l'elecció del seu pare com a rei dels Romans, Rodolf fou designat com a co-governant de les terres hereditàries dels Habsburg a Àustria i Estíria. El 25 de maig de 1300, Albert I va concertar el seu matrimoni amb Blanca, filla del rei Felip III de França amb la seva segona esposa Maria de Brabant. L'intent d'unió amb la casa del Capets, no va reeixir, ja que els fills del matrimoni (un fill i una filla) van morir joves i després va morir Blanca el 1305.
Una altra oportunitat pels Habsburg d'augmentar el poder fou el 1306 quan el darrer rei de Bohèmia de la dinastia Premíslida, Venceslau III de Bohèmia va ser assassinat i Albert I com a rex Romanorum va poder quedar-se amb Bohèmia per revertir-la com a feu al Sacre Imperi. Rodolf fou presentat llavors com a candidat al tron vacant, si bé oposat pel seu oncle Enric de Gorízia-Tirol, duc de Caríntia i marit de la germana de Wenceslau, Anna de Bohèmia (1290–1313). Per una major legitimitat dels drets dels Habsburg al tron de Bohèmia i nominalment al de Polònia, Albert va casar a Rodolf amb Elisabet Riquessa de Polònia, de la dinastia Piast vídua del difunt rei Venceslau II de Bohèmia. El 1306 Albert va ocupar Praga i va expulsar a Enric el Carinti per posar al seu fill al tron de Bohèmia.
Anomenat com král kaše ("Rei Farinetes"), Rodolf fou rebutjat per bona part de la noblesa bohèmia que seguia preferint a Enric. El rei Rodolf va assetjar la fortalesa rebel de Horažďovice a Bohèmia, però va caure malalt de disenteria i va morir allí el 1307, sense deixar fills. Aquest primer intent dels Habsburg de posseir la corona de Sant Venceslau va fracassar i la noblesa va restaurar a Enric a canvi d'una carta de privilegis, però va haver de renunciar al cap de tres anys a favor del comte Joan de Luxemburg. La mort de Rodolf va intensificar les disputes internes dels Habsburg, culminant en l'assassinat del rei Albert I pel seu nebot Joan el Parricida el 1308.
Rodolf està enterrat a la catedral de Sant Vitus a Praga.

## Ancestres

Quadre genealògic de Rodolf III d'Habsburg :
16. Rodolf II d'Habsburg
 8. Albert IV d'Habsburg 
 17. Agnès de Staufen
 4. Rodolf I d'Alemanya 
 18. Ulric de Kiburg i Dillingen
 9. Heilwiga de Kiburg 
 19. Anna de Zähringen
 2. Albert I d'Alemanya 
 20. Burcard IV de Hohenburg
 10. Burcard V de Hohenburg 
 5. Gertrudis de Hohenburg 
 22. Rodolf II, comte palatí de Tübingen
 11. Mectilda de Tübingen 
 1. Rodolf I de Bohèmia  
 24. Engelbert III de Gorízia
 12. Meinard I de Gorízia-Tirol 
 25. Matilde d'Andechs
 6. Meinard de Caríntia 
 26. Albert IV de Tirol
 13. Adelaida de Tirol 
 27. Uta de Frontenhausen
 3. Elisabet de Tirol 
 28. Lluís I de Baviera
 14. Otó IV de Baviera 
 29. Ludmila de Bohèmia
 7. Elisabet de Baviera 
 30. Enric V del Palatinat
 15. Agnès del Palatinat 
 31. Agnes de Hohenstaufen
A Wikimedia Commons hi ha contingut multimèdia relatiu a: Rodolf III d'Habsburg
Registres d'autoritat
GND (1)
VIAF (1)
ISNI (1)
NKC (1) :